Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin puolustusministeri moitti kansainvälisiä johtajia, -
jotka vaativat tulitaukoa, vaikka ensin tukivat tavoitetta hävittää Hamas.
Kiina ja Venäjä ajavat Israelin pakottamista -
lopettamaan sodan Hamasia vastaan.
USA:n presidentti Joe Biden korosti Valkoisen talon Hanukka-juhlassa, -
ettei hän usko Israelin pääministeri Benjamin Netanjahua.
Yli kaksi kuukautta sen jälkeen, kun Hamas terroristikumppaneineen -
käynnisti Iranin avustuksella sodan Israelia vastaan -
tekemällä kauhean siviilien joukkomurhan Israelissa, -
IDF:n joukot ovat alkaneet levittää valoa pimeyden piinaamiin raunioihin.
Yli kaksi kuukautta sitten meitä vastaan käynnistettiin sota, -
joka sai aikaan paljon pimeyttä.
Nyt IDF-sotilaat sytyttävät kynttilöitä sadoissa paikoissa Gazassa -
niin pohjoisessa kuin etelässä.
Taistelut kiihtyvät.
Tavoitamme kaikki paikat, jotka tahdomme tavoittaa Gazassa.
Olemme vaikean sodan huipussa, oikeudenmukaisen sodan.
Se on sota oikeudestamme asua täällä.
Vaurauden ja siunausten elämän sota.
Sota juutalaisen kansan tulevaisuudesta.
Sen kansan sota, joka asuu Siionissa.
Tämä on oikeudenmukainen sota, jonka me voitamme Jumalan avulla.
Gallant vakuutti, ettei Israel pysähdy, -
ennen kuin kaikki sotatavoitteet on saavutettu.
Asetimme sodan alussa kaksi tavoitetta: -
tuhota Hamas sotilaallisesti ja hallinnollisesti -
sekä palauttaa panttivangit kotiin perheidensä luo omaan maahansa.
Saavutamme ne kaksi tavoitetta. Lupaan sen.
Gallant kertoi Pohjois- ja Etelä- Gazassa saavutetusta edistyksestä.
Hän korosti, että yhä useammat terroristit ovat antautuneet IDF:lle: -
noin 350 Hamasin jäsentä ja yli 130 PIJ:n jäsentä -
pelkästään viime kuukauden aikana, -
mikä kertoo lopun alusta Hamasille ja sen terrorikumppaneille Gazassa.
Näemme edistystä taisteluissa ja saavutuksemme kasvavat.
Piiritämme Hamasin viimeisiä linnakkeita -
Jabaliassa ja Shuja'iyyassa, -
joiden pataljoonia Hamas piti voittamattomina.
Niitä taistelijoita valmisteltiin kuukausia ja vuosia -
taistelemaan meitä vastaan.
He ovat nyt romahtamisen partaalla.
Antautujien lukumäärä niiltä alueilta kertoo tilanteesta.
Kun ympärillä olevat lähtevät bunkkereistaan ja tunneleistaan, -
he kertovat meille aseiden ja ruuan puutteestaan -
sekä eristyksen kokemuksestaan.
He sanovat myös, että kokevat komentajiensa pettäneen heidät.
Nämä piileskelevät syvällä maan alla ja lähettävät terroristeja kuolemaan.
Sanon toisenkin asian: antautujien joukossa on myös -
lokakuun 7. päivän verilöylyyn osallistuneita terroristeja.
Heillä, jotka murhasivat lapsia ja raiskasivat naisia, -
ei ole enää kuin kaksi vaihtoehtoa: kuolla tai antautua.
Kun he valitsevat jälkimmäisen, he nostavat kätensä, -
laskevat aseensa ja antautuvat IDF-joukoille.
He ovat kertoneet meille kiintoisia asioita, kuten että Hamas -
on romahduksen partaalla Pohjois-Gazassa Gazan kaupungissa.
Jatkamme operaatiota muissakin paikoissa.
Gallant kiitteli USA:ta ja sen johtoa -
horjumattomasta tuesta Israelin itsepuolustusoikeudelle.
Hän puhui myös maille, jotka vaativat Israelia tulitaukoon, -
että niiden nykylausunnot ovat ristiriidassa -
niiden aluksi tukemien sotatavoitteiden kanssa.
Haluan puhua myös -
toisessa asiassa äänestäneiden maiden johtajille.
Ette voi yhtäältä vaatia tuhomaan pahan ruumiillistumaa, Hamasia, -
Gazan Isistä, murhanhimoista, raakaa järjestöä, jonka pahat teot te näitte, -
ja toisaalta vaatia tulitaukoa.
Teidän pitää tehdä päätös, joka on varsin yksinkertainen.
Kyse on arvovalinnasta: jatkamisesta voittoon asti.
Emme voi sallia tällaisen pahan asua ihmisten naapurina, -
sivistyksen naapurina.
Niin ei voi tapahtua Israelissa eikä muualla maailmassa.
YK:n turvallisuusneuvostossa ei saatu hyväksyttyä äänestystä, -
joka olisi pakottanut Israelin tulitaukoon.
Venäjä ja Kiina pyrkivät yhdessä ajamaan tulitaukoa -
ja keskittyvät ponnisteluissaan -
Gazassa asuvien palestiinalais- siviilien humanitaariseen ahdinkoon.
Tämä tragedia on kestänyt liian kauan.
Olemme kärsineet liikaa.
Se, että turvallisuusneuvosto pitää yllä rauhaa ja turvallisuutta, -
on ensisijainen velvollisuutemme.
Olemme pyrkineet siihen ahkerasti, ja vielä enemmän pitää tehdä.
Toivon, että se saa aikaan merkittävän päätöslauselman, -
joka helpottaa Gazan humanitaarista avustamista.
Mutta kuten ymmärrätte, kuten kaikki humanitaariset järjestöt -
ovat vaatineet aivan oikein ja kuten olemme sanoneet alusta asti, -
humanitaariset tauot eivät riitä.
Humanitaarinen tulitauko tarvitaan pikimmiten, -
kuten edustaja sanoi niin kaunopuheisesti hetki sitten.
Venäjä ja Kiina eivät kumpikaan tunnusta Hamasia terroristijärjestöksi.
Kumpikaan ei ole myöskään tunnustanut sitä faktaa, -
että Hamas takavarikoi Gazaan vietyä humanitaarista apua, -
mikä on jätetty huomiotta myös kansainvälisissä avustusjärjestöissä.
Vaikka länsihallitukset näkevät selvästi Hamasin julkeat toimet, -
ne puhuvat entistä äänekkäämmin tarpeesta lähettää -
lisää humanitaarista apua Gazaan.
Palestiinalaisen siviiliyhteiskunnan kärsimys Gazassa painaa mieltä.
Siviilien humanitaarista avustamista pitää parantaa.
Mark ja minä olemme vakuuttuneet, että kahden valtion malli -
on ainoa tie israelilaisten ja palestiinalaisten rauhaan.
USA:n presidentti Joe Biden piti puheen -
Valkoisen talon Hanukka-vastaanotolla.
Hän totesi, että ilman Israelia juutalaiset eivät olisi turvassa.
Sen jälkeen Biden totesi selittämättä asiaa sen enempää, -
että hän ei luota Israelin pääministeriin.
Jos Israelia ei olisi, yksikään maailman juutalainen ei olisi turvassa.
Minulla on ollut erimielisyyteni Israelin johtajien kanssa.
Olen tuntenut Bibin 51 vuotta.
Hänellä on pöydällään kuva hänestä ja minusta, -
kun hän oli täällä Israelin ulkomaanedustuksen jäsenenä -
ja minä olin 32-vuotias senaattori.
Kirjoitin siihen: "Bibi, olet rakas, mutta en ole samaa mieltä mistään."
Sama pätee tänään. Hän on rakas, mutta niin.
Biden korosti hallintonsa vaatineen Israelia -
suojelemaan palestiinalaisia siviilejä, vaikka Israel tekee enemmän -
kuin kansainvälinen humanitaarinen laki vaatii -
taatakseen palestiinalaissiviilien turvallisuuden.
Johdamme edelleen maailman humanitaarista apua -
viattomille palestiinalaissiviileille -
painottaaksemme israelilaisille ystävillemme -
ihmiselämän suojelemisen tarvetta.
Se, että Hamas raiskaa, terrorisoi ja kiduttaa israelilaisnaisia ja -tyttöjä,-
on kauhistuttavaa ja anteeksiantamatonta.
Kun olin siellä, näin valokuvia.
Teot ovat käsittämättömiä.
Sellainen raakuus pitää tuomita yksiselitteisesti ja poikkeuksetta.
Tunnistan myös sen, että vaitiolo on loukannut teitä -
ja että pelkäätte turvallisuutenne puolesta, -
koska antisemitismin nousu USA:ssa ja muualla maailmassa on kuvottavaa.
Israel on kertonut tyrmistyksestään antisemitismin kasvusta USA:ssa, -
missä pääosin äärivasemmistolaiset ja islamistiset vähemmistöryhmät -
ovat yhdessä vahingoittaneet juutalaisyhteisöä -
ja Israelin tukijoita ympäri maata.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen